Gjennom historien har statsmenn konsultert prester, spåmenn og orakler før de tok viktige beslutninger. I dag er det få større politiske vedtak som fattes uten i alle fall et  tilsynelatende vitenskapelig faktagrunnlag. Det skrikes på forfatterne, men mange forfattere holder kjeft fordi de kjenner sin egen inkompetanse og frykter å bli sablet ned av spesialister så snart de uttaler seg uten grundig fagkunnskap. Den store intellektuelle er død og aviskronikkene er blitt forskernes arena.